Ён звярнуў увагу на тое, што ў архівах спецслужбаў, дзе на кожнага дэмакратычнага актывіста існавала вялізная справа, шматлікія матэрыялы былі сфабрыкаваныя, асабліва за савецкім часам. На думку праваабаронцы, патрабуецца далікатны падыход да архіваў спецслужбаў, судоў, пракуратуры і Міністэрстваў унутраных справаў, што існавалі пры таталітарных і аўтарытарных рэжымах. Пасля змены ўлады гэтыя архівы нельга адразу поўнасцю адкрываць, але трэба адразу канфіскаваць і перадаць ў створаныя Інстытуты нацыянальнай памяці, лічыць Уладзімір Яворскі.